Maelor Saesneg

Maelor Saesneg, også kjent som English Maelor, er et område i Wales, ved den østlige grensen, som omfatter den ene halvdelen av regionen Maelor på den walisiske siden av grensen mellom Wales og England, som er området til Maelor øst for elven Dee. Mot vest, på den andre siden av elven Dee, ligger Maelor Gymraeg, også kalt Welsh Maelor. Dette området tilhørte tidligere Denbighshire. 

Den viktigste byen, som var administrasjonssenter da det var et distrikt, er Overton. Regionen har byttet grevskap flere ganger, og var tidligere en del av Cheshire og senere en frittstående del av Flintshire.Higham, Nick (1993): The origins of a County. Manchester University Press. ISBN 0-7190-3160-5. Området ligger for tiden i Wales, til tross for navnet, og administreres som en del av Wrexham County Borough. Området har tradisjonelt vært regnet som en eksklave under Flintshire, men er nå administrert av Wrexham.

Navnet Maelor er et gammelt walisisk ord: det kan oversettes til «fyrstene land», fra mael, «fyrste» og llawr, «lavtliggende område», «region». Owen, Hywel Wynn (2017): Place-names of Flintshire, University of Wales Press, s. 115 Malaur Saisnec dukker opp i et dokument så tidlig som i 1202: Saesneg («engelsk») antas å relatere seg spesifikt til områdets religiøse administrasjon, ettersom det historisk sett var en del av det gamle bispedømmet Lichfield og Chester.

På tidspunktet for den romerske invasjonen var området en del av regionen okkupert av cornovii, en av de keltiske stammene på de britiske øyer, på grensen til stammen deceangli over elven Dee i vest. Etter romersk Britannia var etablert og framveksten av forskjellige småkongedømmer, ble regionen styrt innenfor det walisiske kongeriket Powys inntil den falt til det angelsaksiske kongeriket Mercia på slutten av 700-tallet under Æthelbald.«Maelor Saesneg; The Administrative Landscape», Historic Landscape Characterisation, Heneb.org.uk

På tidspunktet for Domesday Book (1086) var det en del av jarldømmet Chester, oppført som en del av Cheshire Hundred of Duddestan; Bettisfield var den største bosetningen, med 28 husstander. «Bettisfield | Domesday Book». Arkivert fra originalen 5. desember 2013

English Maelor er først registrert som et separat herredømme fra Maelor i 1202. Det ble arvet av den walisiske fyrsten Gruffydd II ap Madog, herre av Dinas Bran, i 1236 da faren hans, Madog ap Gruffydd Maelor, døde og kongeriket hans ble delt mellom hans fem sønner. Gruffydd giftet seg med Emma Audley fra Shropshire, som senere ble fratatt landområdene av Llywelyn den store ved Gruffudds død i 1269.«Gruffydd ap MADOG or Gruffudd Maelor I (died 1191)», Dictionary of Welsh Biography

 Referanser 

Kategori:Wrexham
Kategori:Flintshire